Toldere holder fast: OnePlus Buds krænker AirPods-varemærke

Da vi skrev historien om, at amerikanske toldere beslaglagde to tusinde eksemplarer af OnePlus Buds, troede vi, det var en spøjs misforståelse. Men der er åbenbart mere i sagen end som så.

I en erklæring til The Verge, fortæller den amerikanske told- og grænsepatrulje, CBP, at beslaglæggelsen ikke er nogen fejltagelse. Tolderne holder nemlig fast i, at hovedtelefonerne fra OnePlus krænker Apples AirPods-varemærke.

Det virker mildest talt en smule besynderligt, da der findes adskillige trådløse hovedtelefoner på markedet, der også følger det overordnede (og af nogen så forhadte) ‘tandbørste’-design som Apple introducerede med AirPods.

Flere udenlandske medier, deriblandt 9to5Mac og Android Police, spekulerer da også i, at CBP ene og alene forsøger at redde ansigt ved at stå fast på sine beskyldninger.

Her er erklæringen fra CBP på engelsk:

Upon examining the shipment in question, a CBP import specialist determined that the subject earbuds appeared to violate Apple’s configuration trademark. Apple has configuration trademarks on their brand of earbuds, and has recorded those trademarks with CBP. Based on that determination, CBP officers at JFK Airport have seized the shipment under 19 USC 1526 (e).

CBP’s seizure of the earbuds in question is unrelated to the images or language on the box. A company does not have to put an ‘Apple’ wordmark or design on their products to violate these trademarks. The importer will have many opportunities through the adjudication process to provide evidence that their product does not violate the relevant recorded trademarks.

Det er vigtigt at understrege, at det ikke er Apple, der har bedt myndighederne tage affære. Sagens hovedpersoner, kinesiske OnePlus, har endnu ikke kommenteret sagen.

Toldere holder fast: OnePlus Buds krænker AirPods-varemærke